คือเมื่อเช้าหนูล้างมือค่ะแล้วเอาน้ำยาล้างจานไปป้ายโดนที่ลิ้นจากนั้นหนูก็เลยรีบล้างออกใช้ยาสีฟันทาลิ้น ล้างออกให้หมดกินน้ำอัดลมเข้าไปกินน้ำเข้าไปอีกจะเป็นอะไรมั้ยคะตอนนี้กังวลมากๆ
สวัสดีค่ะ สารเคมีต่างๆ ที่อยู่ในน้ำยาล้างจานนั้น ส่วนใหญ่ก็มักมี sodium alkyl benzene sulphonate และ sodium lauryl ether sulphate เป็นองค์ประกอบหลัก นอกจากนั้น ก็อาจมีสารสกัดจากมะนาว มะกรูด หรืออื่นๆ ตามแต่ละยี่ห้อ สารแต่งกลิ่น สีสังเคราะห์ เป็นต้น ซึ่งไม่ได้เป็นสารเคมีที่อันตรายร้ายแรงอะไร ดังนั้น การที่น้ำยาล้างจานโดนลิ้นไม่มาก และได้ล้างออกแล้ว ไม่ได้กลืนน้ำยาล้างจานไปเป็นปริมาณมาก ก็ไม่ได้อันตรายอะไรต่อร่างกายเราค่ะ ร่างกายเราสามารถที่จะกำจัดสารเคมีที่ไม่อันตรายและปริมาณไม่มากออกไปได้เองค่ะ ดังนั้น ก็ไม่จำเป็นต้องทำอะไรต่อค่ะ